Борис Младенов-Young
Дочуя ли тревожния сигнал…

chitanka.info

Дочуя ли тревожния сигнал,

в среднощен час разкъсал тишината,

туй знак е, че линейката позната

пак кара някой спешно заболял.

Във тоз огромен милионен град

все някой някъде се разболява

и не е чудно, че през нощ такава

линейките не спират да сноват.

И мислено пред мен — свидетел ням,

изниква тежко болен на носилка

и разпознавам в бялата престилка

колега млад да го преглежда там.

Там, в Бърза Помощ утре в този час

ще дежуря наместо него аз!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.